# Cessna 172

El Cessna 172 Skyhawk és una avioneta monomotor de 4 places, tren d'aterratge de tricicle i ala alta. Va volar per primer cop l'any 1955 i des de llavors encara es troba en producció. És una de les avionetes més conegudes i utilitzades arreu del món amb més de 40.000 unitats construides. El Cessna 172 encara es produeix a les cadenes de muntatge de Cessna Aircraft Company, a Kansas.

## Història

Durant els anys 50 Cessna Aircraft Company es va donar a conèixer amb una sèrie d'aparells d'ala alta, construcció metàl·lica i originàriament tren d'aterratge clàssic. El biplaça de la gamma d'avió d'entrenament, el Cessna 150/152 donarà origen, el 1955, al quatre places 172, que no ha deixat de ser construït des dels anys 50, sent contínuament millorat, modernitzat i equipats amb tecnologia reactualitzada, donant lloc a moltes versions del model. Aquestes versions utilitzen totes la mateixa fórmula aerodinàmica però fent variar alguns paràmetres com, tren fixe o retràctil, ala amb obencs o sense, cabina més o menys llarga (arribant en alguns models a encabir 8 seients) o motorització entre 100 i 300 cavalls, entre d'altres.
Alguns dels models del 172 van ser construïts sota llicència, principalment a França per la societat Reims Aviation amb el nom de Reims Rocket.

## Cultura popular

En els simuladors de vol existeixen una o més variants del Cessna 172, com el simulador de vol de codi obert FlightGear, així com en el sector comercial.

## Especificacions (Cessna 172R)

Característiques generals:
* Tripulació: 1
* Passatgers: 3
* Llargària: 8,28 m
* Envergadura: 11,00 m
* Altura: 2,72 m
* Superfície alar: 16,2 m²
* Pes buit: 743 kg
* Pes màxim a l'enlairament: 1.110 kg
Planta motriu:
* Motor: de 4 cilindres refrigerat per aire Lycoming IO-360-L2A
* Potència:160 CV
* Hèlix: de 3 pales i pas constant
Rendiment:
* Velocitat màxima operativa: 228 km/h
* Velocitat màxima tolerable: 302 km/h
* Abast: 1.270 km
* Sostre de servei: 13.500 peus
* Taxa d'ascens: 3,66 m/s

## Vegeu també

* Avioneta
* Instrument de navegació aèria
* Navegació aèria
* Aviació general
Avions equivalents
* Diamond DA40
* Cirrus SR20
* Piper PA-28 Cherokee

## Referències

* ↑ Russ Niles. «Cessna to Offer Diesel Skyhawk», 04-10-2007. Arxivat de l'original el 2012-03-05. [Consulta: 5 octubre 2007].
* ↑ Mola, Roger A. «Cessna's Golden Oldie», Jul 2006. Arxivat de l'original el 2008-07-06. [Consulta: 16 abril 2009].
* ↑ «2012 172R Price Sheet». Arxivat de l'original el 2010-08-27. [Consulta: 27 maig 2012].
* 1 2 3 4 Besse, François. 100 aviones de leyenda (en castellà). Reditar Libros, S.L., 2006, p. 39. ISBN 9788496449268.
* ↑ Jackson, Robert. La enciclopedia de la aviación (en castellà). Edimat Libros, S.A., 2014, p. 133. ISBN 9788497941983.
* ↑ «Cessna 172 al wiki de FlightGear». Comunitat de FlightGear. [Consulta: 16 juny 2017].

## Bibliografia

* Andrade, John. Militair 1982. Londres: Aviation Press Limited, 1982. ISBN 0-907898-01-7.
* Jackson, Paul. Jane's All The World's Aircraft 2003–2004. Coulsdon, UK: Jane's Information Group, 2003. ISBN 0-7106-2537-5.

## Enllaços externs

* Web oficial del Cessna Skyhawk 172SP Arxivat 2009-02-03 a Wayback Machine. (anglès)
* Dades completes de cada model del Cessna 172 Arxivat 2009-03-27 a Wayback Machine. (anglès)